Ritratt: Facebook - Justin Trudeau Il-Prim Ministru Kanadiż Justin Trudeau ħa pass bla preċedent li jinvoka l-Att dwar l-Emerġenzi biex iwaqqaf il-protesti kontra t-tilqim tal-Covid-19. Trudeau qal li l-ambitu tal-miżuri se jkun "limitat fiż-żmien", "raġonevoli u proporzjonat" u b'hekk il-militar ma jinżilx fit-triq. Il-banek se jkunu jistgħu jiffriżaw il-kontijiet personali ta' kull min hu marbut mal-protesti mingħajr l-ebda ħtieġa għal ordni tal-qorti. Mijiet ta' dimostranti għadhom fil-belt kapitali tal-Kanada. Dak li beda bħala rally kontra regola ġdida li s-sewwieqa kollha tat-trakkijiet jridu jitlaqqmu biex jaqsmu l-fruntiera bejn l-Istati Uniti u l-Kanada, jew inkella jagħmlu kwarantina mar-ritorn tagħhom, kiber fi sfida usa' għar-restrizzjonijiet kollha tas-saħħa tal-Covid-19. Huwa qal li l-pulizija se jingħataw "aktar għodda" biex iressqu aktar nies jew jimmultaw lid-dimostranti u jipproteġu liċ-ċittadini. Trudeau qal lill-ġurnalisti li l-leġiżlazzjoni se tkun applikata temporanjament u b'mod speċifiku ħafna. L-invokazzjoni tas-Sur Trudeau tal-Att dwar l-Emerġenzi tiġi hekk kif id-dimostrazzjonijiet madwar il-Kanada jidħlu fit-tielet ġimgħa tagħhom.